पाएं अपने शहर की ताज़ा ख़बरें और फ्री ई-पेपरडाउनलोड करें
चंडीगढ़। अब आपको पासपोर्ट फीस जमा करने के लिए लाइनों में धक्के नहीं खाने पड़ेंगे। ऑनलाइन आवेदन के साथ ही अब आप ऑनलाइन पेमेंट भी कर सकेंगे। मिनिस्ट्री ऑफ एक्सटर्नल अफेयर्स, नई दिल्ली के चीफ पासपोर्ट ऑफिसर मुक्तेश कुमार परदेशी ने सोमवार को चंडीगढ़ में ऑनलाइन पेमेंट सुविधा की शुरुआत की। उन्होंने कहा कि ऑनलाइन आवेदन की एक साल की स्टडी से सामने आया है कि उसमें बहुत कम लोग ही अपॉइंटमेंट के लिए पहुंच रहे हैं। सही आवेदक को सही समय पर पासपोर्ट मिले, इसलिए ऑनलाइन फीस जमा करने की सुविधा शुरू की जा रही है। इससे जेनुइन आवेदक ही ऑनलाइन आवेदन कर सकेंगे।
इसके अलावा इंटरनेट बैंकिंग के जरिये स्टेट बैंक ऑफ इंडिया के एकाउंट होल्डर्स के लिए वेबसाइट पर चालान की सुविधा भी दी गई है। एसबीआई के जरिए ही आवेदक को फीस जमा होने की ऑनलाइन कंफर्मेशन भी मिल जाएगी।
परदेशी ने कहा कि पासपोर्ट सेवा केंद्रों पर पासपोर्ट के लिए आवेदन करने वाले लोगों को तय समय पर पासपोर्ट मिलें, साथ ही किसी तरह की हेराफेरी न हो इसके लिए पूरी पारदर्शिता बरती जाएगी। उन्होंने कहा कि पासपोर्ट सेवा केंद्र का रिव्यू किया जा रहा है, सिस्टम में जो भी खामियां होंगी उनमें सुधार किया जाएगा। परदेशी ने कहा कि पासपोर्ट सेवाओं के मामले में चंडीगढ़ का रीजनल पासपोर्ट सेंटर देशभर में अव्वल है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn